CELEX: 32014R0506
Language: da
Date: 2014-05-15 00:00:00
Title: Kommissionens forordning (EU) nr. 506/2014 af 15. maj 2014 om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår ethyllauroylarginat som konserveringsmiddel i visse varmebehandlede kødprodukter  EØS-relevant tekst

16.5.2014   
            
            
               DA
            
            
               Den Europæiske Unions Tidende
            
            
               L 145/35
            
         KOMMISSIONENS FORORDNING (EU) Nr. 506/2014
   af 15. maj 2014
   om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår ethyllauroylarginat som konserveringsmiddel i visse varmebehandlede kødprodukter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, artikel 14, og artikel 30, stk. 5,
   under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 5, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               I Kommissionens forordning (EU) nr. 231/2012 (3) er der fastlagt specifikationer for fødevaretilsætningsstoffer, der er opført i bilag II og III til forordning (EF) nr. 1333/2008.
            
         
               (3)
            
            
               EU-listen og specifikationerne kan opdateres i overensstemmelse med den fælles procedure, jf. artikel 3, stk. 1, i forordning (EF) nr. 1331/2008, enten på Kommissionens initiativ eller som følge af en ansøgning.
            
         
               (4)
            
            
               Den 5. maj 2006 blev der indgivet en ansøgning om tilladelse til at anvende ethyllauroylarginat som konserveringsmiddel i en række fødevarekategorier. Ansøgningen er blevet forelagt medlemsstaterne i overensstemmelse med artikel 4 i forordning (EF) nr. 1331/2008.
            
         
               (5)
            
            
               Efterfølgende evaluerede Den Europæiske Fødevaresikkerhedsautoritet (autoriteten) i april 2007 sikkerheden ved anvendelsen af ethyllauroylarginat som konserveringsmiddel og fastlagde en acceptabel daglig indtagelse (ADI) på 0,5 mg/kg kropsvægt (4). Konservative skøn over eksponering for stoffet både hos børn og voksne viser, at ADI sandsynligvis overskrides ved de maksimal foreslåede niveauer for anvendelse for så vidt angår visse fødevarekategorier.
            
         
               (6)
            
            
               På baggrund af disse konklusioner reviderede ansøgeren stoffets anvendelse og niveauer for anvendelse og anmodede om tilladelse til at anvende stoffet i varmebehandlede kødprodukter. I juli 2013 offentliggjorde autoriteten en erklæring om en indgående vurdering af eksponeringen af ethyllauroylarginat på baggrund af stoffets reviderede forslåede anvendelse som fødevaretilsætningsstof (5) og konkluderede, at eksponeringen af alle befolkningsgrupper er under ADI på 0,5 mg/kg kropsvægt/dag.
            
         
               (7)
            
            
               Der er et teknologisk behov for at anvende ethyllauroylarginat som konserveringsmiddel i varmebehandlede kødprodukter for at forbedre den mikrobiologiske kvalitet af disse fødevarer, herunder for at hæmme væksten af skadelige mikroorganismer som Listeria monocytogenes. Da anvendelsen af ethyllauroylarginat i varmebehandlede kødprodukter tjener til opretholdelse af produkternes kvalitet og sikkerhed, bør det tillades at anvende stoffet i varmebehandlede kødprodukter, og dette fødevaretilsætningsstof bør tildeles nummeret E 243.
            
         
               (8)
            
            
               Specifikationerne for ethyllauroylarginat (E 243) bør indarbejdes i forordning (EU) nr. 231/2012, når det optages på EU-listen over fødevaretilsætningsstoffer i bilag II til forordning (EF) nr. 1333/2008 for første gang.
            
         
               (9)
            
            
               Forordning (EF) nr. 1333/2008 og (EU) nr. 231/2012 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilag I til nærværende forordning.
   Artikel 2
   Bilaget til forordning (EU) nr. 231/2012 ændres som angivet i bilag II til nærværende forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. maj 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  EUT L 354 af 31.12.2008, s. 1.
   
      (3)  Kommissionens forordning (EU) nr. 231/2012 af 9. marts 2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008 (EUT L 83 af 22.3.2012, s. 1).
   
      (4)  EFSA Journal (2007) 511, s. 1.
   
      (5)  EFSA Journal 2013, 11(6): 3294.
   
      BILAG I
      I bilag II til forordning (EF) nr. 1333/2008 foretages følgende ændringer:
      
                  1)
               
               
                  I del B, punkt 3 »Andre tilsætningsstoffer end farvestoffer og sødestoffer«, indsættes følgende nye række efter rækken vedrørende E 242 dimethyldicarbonat:
                  
                              »E 243
                           
                           
                              Ethyllauroylarginat«
                           
                        
            
                  2)
               
               
                  I del E i fødevarekategori 08.2.2 »Varmebehandlet, forarbejdet kød« indsættes følgende nye række:
                  
                               
                           
                           
                              »E 243
                           
                           
                              Ethyllauroylarginat
                           
                           
                              160
                           
                           
                               
                           
                           
                              Undtagen emulgerede pølser, røgede pølser og leverpostej«
                           
                        
            
   
      BILAG II
      I bilaget til forordning (EU) nr. 231/2012 indsættes følgende oplysninger efter specifikationerne for fødevaretilsætningsstoffet E 242:
      
         
            »E 243 ETHYLLAUROYLARGINAT
         
         
                     
                        Synonymer
                     
                  
                  
                     Laurinarginatethylester, lauramidargininethylester, ethyl-Να-lauroyl-L-arginat HCl, LAE
                  
               
                     
                        Definition
                     
                  
                  
                     Ethyllauroylarginat syntetiseres ved at esterificere arginin med ethanol, hvorefter esteren lades reagere med lauroylchlorid. Det resulterende ethyllauroylarginat udvindes som hydrochloridsaltet, som filtreres og tørres
                  
               
                     ELINCS-nummer
                  
                  
                     434-630-6
                  
               
                     Kemisk navn
                  
                  
                     Ethyl-Να-dodecanoyl-L-arginat HCl
                  
               
                     Kemisk formel
                  
                  
                     C20H41N4O3Cl
                  
               
                     Molekylvægt
                  
                  
                     421,02
                  
               
                     Indhold
                  
                  
                     Ikke under 85 % og ikke over 95 %
                  
               
                     
                        Beskrivelse
                     
                  
                  
                     Hvidt pulver
                  
               
                     
                        Identifikation
                     
                  
                  
                      
                  
               
                     Opløselighed
                  
                  
                     Let opløseligt i vand, ethanol, propylenglycol og glycerol
                  
               
                     
                        Renhed
                     
                  
                  
                      
                  
               
                     Να-Lauroyl-L-arginin
                  
                  
                     Ikke over 3 %
                  
               
                     Laurinsyre
                  
                  
                     Ikke over 5 %
                  
               
                     Ethyllaurat
                  
                  
                     Ikke over 3 %
                  
               
                     L-Arginin HCl
                  
                  
                     Ikke over 1 %
                  
               
                     Ethylarginat 2HCl
                  
                  
                     Ikke over 1 %
                  
               
                     Bly
                  
                  
                     Ikke over 1 mg/kg
                  
               
                     Arsen
                  
                  
                     Ikke over 3 mg/kg
                  
               
                     Cadmium
                  
                  
                     Ikke over 1 mg/kg
                  
               
                     Kviksølv
                  
                  
                     Ikke over 1 mg/kg«